
Sudska praksa o policijskom postupanju: 
pregled i pretraga vozila, ulazak u stan bez naloga, 
obavještavanje osumnjičenika 


1. OBUSTAVLJANJE PREGLEDA VOZILA I PODUZIMANJE PRETRAGE 


Podatak da je između pregleda i pretrage koja je obavljena nakon pribavljanja naloga 
istražnog suca prošlo “više od dva sata, u kom vremenskom razdoblju okr. nije bio u 
nikakvom kontaktu s vozilom niti je isto mogao vidjeti i utvrditi bilo kakve eventu- 
alne promjene u tom razdoblju? ne dovodi u pitanje opisana utvrđenja, već upravo 
upućuje na zaključak da su djelatnici policije posebnu pozornost posvetili zakonitom 
postupanju, posebno kada se ima na umu da je i sam optuženik u obrani iskazao da 
je prilikom pregleda vozila od strane djelatnika policije ispod suvozačevog sjedala 
uistinu bila uočena vrećica s biljnom materijom. Dakako da bi bilo protivno logici 
i temeljnim postavkama kriminalistike omogućiti optuženiku “kontakt s vozilom? 
nakon uočavanja sumnjive materije, koja je, kako to nesporno proizlazi i iz citiranog 
dijela optuženikovog iskaza, pronađena u njegovom vozilu. 


VSRH, I Kž-683/10-3 od 6. listopada 2010. godine 


Odluka se odnosi na žalbene navode optuženika da su redarstvene vlasti nezakonito 
postupale jer mu je do pribavljanja naloga za pretragu bio onemogućen pristup vozilu. 
Sud je utvrdio da nije bilo nepravilnosti jer ograničavanje pristupa može biti opravdano 
pravilima kriminalistike. Ne postoji osnova za nezakonitost dokaza koja bi obuhvaćala 
ovo područje. Sud ni u drugim slučajevima nije smatrao da način čuvanja predmeta do 
čekanja uvjeta za poduzimanje pretrage narušava njenu zakonitost, nego eventualno utje- 
če na vjerodostojnost.! U prikazanom slučaju su policijski službenici nakon pronalaska 


* dr. sc. Željko Karas, viši predavač na Visokoj policijskoj školi MUP-a RH, Zagreb. 
"U pogledu pretrage vozila nesumnjivo je utvrđeno, kako to priznaje i sam žalitelj, da je ista provedena 
nakon izdavanja naloga o pretrazi. Odredba čl. 217. ZKP definira slučajeve kada se zapisnici o pretrazi, 

sumnjivih tvari radnjom pregleda, prekinuli s tom radnjom jer je u odredbama o pregledu 
predmeta i pokretnih sredstava u članku 77. ZPPO-a? propisano da se pregled obustavlja 
ako se otkriju tragovi ili dokazi kaznenog djela, te da je potom, u slučaju potrebe, nužno 
postupati prema odredbama o pretrazi. 


U prikazanoj odluci nije podrobnije obrazlagano poimanje dijela postupanja u ko- 
jem policijski službenici čekaju nalog za pretragu. Budući da je pregled obustavljen, više 
se ne radi o toj radnji, a u okviru pregleda 1 ne postoje ovlasti za ograničavanja pristupa 
vlasniku. Pretraga još ne može započeti ako nisu ispunjeni uvjeti, a nije ni poznato hoće 
li sud dati nalog. Pokretne stvari mogu biti obuhvaćene radnjom privremenog oduzimanja 
predmeta kojom se osigurava zaštita od utjecaja koje bi mogao ostvariti osumnjičenik. 
Sličan oblik postupanja prije pretrage koristi se prema pokretnim stvarima i time se može 
ograničavati pristup vlasniku. Ako su okolnosti događaja takve da vozilo s tragovima na 
okolini kao mjestu događaja čini cjelinu, ograničavanje pristupa bilo bi moguće korište- 
njem policijske ovlasti osiguranja mjesta događaja (čl. 66. st. 2. ZPPO-a). 

U odnosu na zakonsku odredbu iz članka 77. stavka 2. ZPPO-a može biti nejasna 
korist od obustavljanja pregleda nakon pronalaska tragova ili dokaza kaznenog djela, te 
upućivanje na provođenje pretrage. Redarstvene vlasti i inače mogu prema potrebi pre- 
kinuti neku radnju i započeti s drugom radnjom za koju imaju zakonske osnove 1 za koju 
postoji kriminalistička potreba. Ovakvom odredbom je zakonski propisana mogućnost 
pretraživanja kao nastavka postupanja, što nije nova ovlast nego opisuje slijed postupanja. 
12 uređenja ne slijedi da zakonodavac smatra da se nastavak istraživanja može poduzimati 
isključivo radnjom većeg zahvata u prava privatnosti jer kaže da se pretraga poduzima 
prema potrebi. Nek1 autori za ovu odredbu navode tumačenja koja ukazuju na obligator- 
ni karakter, primjerice da se "pregled predmeta i prometnih sredstava mora obustaviti 1 
zatražiti nalog za pretragu", kao da ovo pitanje dolazi do izražaja u nekim situacijama 
kada se nastavak istraživanja može u potpunosti ostvariti radnjom pregleda, odnosno 
nema potrebe za pretragom. Kada zakonodavac propisuje potrebu obustavljanja pregleda, 1 
potom upućuje na mogućnost obavljanja pretrage prema potrebi, može biti nejasno što ako 
nema takve potrebe za pretragom. Nema zakonskih prepreka za nastavljanje pregleda, iu 
hipotetičkom slučaju kada bi službenici nakon obustavljanja pregleda ponovno nastavili 
s istim 1 pritom pronašli i druge dokaze, ne bi bilo zakonske osnove za proglašavanje 
pronađenih dokaza nezakonitim. Ne postoji odredba da je neki dokaz nezakonit samo 
zato što nije pronađen radnjom većeg zahvata u privatnost, jer zaključivanjem a maoire 
ad minus proizlazi da može biti pronađen i manjim zahvatom. Čini se da je ovdje zako- 
nodavac bio pod utjecajem teorijskog gledišta da samo predmeti pronađeni pretragom 
mogu biti korišteni za dokazivanje, iako takva teorija nije prihvaćena već sudska praksa 
u brojnim slučajevima dopušta dokazivanje podataka obuhvaćenih običnim pregledom. 


te ostali dokazi pribavljeni pretragom, ne mogu upotrijebiti kao dokazi u kaznenom postupku, a to 
je kod pretrage pokretne stvari isključivo situacija kada je pretraga obavljena bez pisanog sudskog 
naloga. Stoga podatak o tome tko je čuvao ključ vozila ne utječe na zakonitost obavljene pretrage, 
već eventualno može biti odlučan za ocjenu vjerodostojnosti tog dokaza, što je pak pitanje činjenične 
naravi, pa će o njemu biti riječi nastavno", VSRH, I Kž-682/09-5 od 14. srpnja 2010. 

“Zakon o policijskim poslovima i ovlastima. (NN 76/09.) 

3 Veić, P., Zakon o policijskim poslovima i ovlastima, Zagreb, Narodne novine, 2009., 112. 

U odnosu na osnove za pretragu, u ovakvoj situaciji novo uređenje iz članka 245. 
ZKP-a* omogućuje pretragu prijevoznih sredstava temeljem naloga državnog odvjetnika, 
bez prethodne predaje naloga. Nije često spominjano da se pretraga vozila može provo- 
diti 1 prema drugim osnovama poput privole držatelja (čl. 34. st. 3. Ustava) koja je inače 
dovoljna i za strože uređenu pretragu doma ali je zakonski izvori ne obrađuju detaljnije 1 
u praksi se gotovo ne koristi zbog bojazni da bi osumnjičenik naknadno tvrdio drugačije. 
Zanemarivanju u praksi je pridonijelo to što je nakon ranijeg ZKP/97 koji je u članku 216. 
stavku 1. točki 1. sadržavao takvu osnovu, u izmjenama iz 2002. godine ista izostavljena 
i od tada ju ne sadrži ni jedan zakon. 


2. ULAZAK U STAN BEZ NALOGA RADI UHIĆENJA I OPSEG PRETRAGE 


Naime, djelatnik policije je došao radi obavljanja obavijesnog razgovora i okr. mu je 
otvorio vrata, držeći u jednoj ruci vrećicu s drogom, a u drugoj vagu. Prepoznavši 
policajca, zalupio je vrata, zaključao ih i počeo bježati prema unutrašnjosti stana, 
što je djelatnik policije uočio kroz staklo na vratima. Saslušan kao svjedok, polica- 
jac je iskazao da je, imajući informacije da se okrivljenik bavi preprodajom droge 
i vidjevši što ima u rukama, provalio u stan i okrivljenika zatekao na balkonskim 
vratima, s očiglednom namjerom da pobjegne preko balkona. 


Dakle, opravdano je prvostupanjski sud zaključio da su se stekli uvjeti iz čl. 216. st. 
1. toč. 2. ZKP za ulazak u stan i obavljanje pretrage bez naloga. Međutim, pretraga 
stana nije niti obavljena bez naloga, jer je djelatnik policije, osobe zatečene u stanu 
izveo van i zatvorio vrata, ishodovao nalog za pretragu, koja je tek tada i obavljena. 


VSRH, I Kž-474/10-3 od 9. lipnja 2010. godine 


Odluka se odnosi na postupanje redarstvenih vlasti u kojem se iznenada pojavila potreba 
ulaska u stan radi uhićenja, što je sud ocijenio zakonitim jer nije obavljena pretraga u 
smislu traženja dokaza. U odnosu na zakonske osnove za pretragu, prema novom ure- 
đenju može se koristiti osnova 1z članka 246. stavka 2. točke 2. ZKP-a o ulasku u stan i 
provođenju pretrage radi prijeke potrebe uhićenja počinitelja kaznenog djela za koje je 
propisana kazna zatvora najmanje tri godine. S obzirom na to daje u nekim odlukama sud 
izdvajao dokaze ako nije bio ispunjen uvjet prijeke potrebe, ovdje je hitnost postupanja 
opravdana mogućnošću prikrivanja dokaza odbacivanjem ili uništavanjem spornih tvari 
i predmeta (čl. 123. st. 1. t. 2. ZKP-a). U slučajevima kada postoji osnova za pretragu, 
nasilni ulazak u stan nije propisan odredbama ZKP-a već je u novom uređenju prebačen 
u policijsko zakonodavstvo (čl. 74. st. 3. ZPPO-a). 


Uhidbena pretraga je ograničena samo na istraživanje prostora do trenutka kada su 
osobe pronađene i oduzeta im je sloboda, te nemaju pod dosegom neke opasne predmete 1li 
dokaze. Nakon uhićenja se može poduzeti pretraga osobe bez naloga, ako postoji opasnost 
da kod sebe ima predmete koji mogu poslužiti kao dokaz (čl. 246. st. 4. ZKP-a). Iako u 
prikazanoj odluci nije izričito spomenuto postupanje s predmetima koje je osumnjičenik 
držao, prema njima je bilo moguće primjenjivanje takve ovlasti. Iz navedenog slučaja 


“Zakon o kaznenom postupku. (NN 152/08., 76/09., 80/11., 121/11.) 
* Zakon o kaznenom postupku. (NN 110/97., 27/98., 58/99., 112/99., 58/02., 143/02., 115/06.) 

proizlaze i neka daljnja pitanja, osobito u odnosu na situaciju kada bi osumnjičeni uspio 
pokrenuti uništavanje spornih predmeta u drugoj sobi koju nije potrebno pretražiti radi 
uhićenja. Postoji zakonska mogućnost nadovezivanja hitne pretrage radi sprječavanja 
uništavanja dokaza, odnosno njihova osiguravanja (čl. 246. st. 3. ZKP) ali je tada potrebno 
osigurati nazočnost dvaju svjedoka, što je vrlo teško ostvariti kod iznenadnih situacija 1 
hitnih djelovanja. 


Za sagledavanje drugih mogućnosti postupanja u sličnim situacijama je značajan 
odnos s radnjom pregleda stana propisanoj u članku 74. ZPPO-a. Ta radnja se ne može 
poduzimati radi dokaznih razloga, ali može biti poduzeta u slučaju kada se ne javlja po- 
treba iznenadnog djelovanja već je potrebno provesti nalog o dovođenju. Ako bi sudska 
praksa za razlikovanje pregleda 1 pretrage stana koristila slična mjerila kao i kod vozila 
ili pokretnih predmeta (iako dom ima drugačiju razinu zaštite privatnosti), onda bi svako 
otvaranje zatvorenih prostora predstavljalo pretragu neovisno o tome radi li se o vratima 
prostorije ili ladicama, a pregled bi bio moguć jedino ako bi držatelj sam učinio dostupnim 
određene sadržaje ili ako bi neki prostori bili izravno dostupni. Policijsko zakonodavstvo 1 
podzakonski propisi nisu podrobnije definirali u čemu se konkretno sastoji pregled stana, 
niti je sadržaj radnje pojašnjen u teoriji.“ Razlučivanje pregleda od pretrage stana je vrlo 
složeno jer iz nekih zakonskih osnova proizlazi da ZPPO nije imao namjeru propisati 
samo površni uvid u dostupne prostore. Primjerice, pregled doma se može poduzimati 
radi otklanjanja ozbiljne opasnosti, radi poziva u pomoć ili radi izvršenja naloga o dovo- 
đenju, što znači da kod tih osnova ne mora postojati privola držatelja stana kao za osnovu 
propisanu u članku 74. stavku 1. točki 1. ZPPO-a, a suradnja držatelja je inače ključna za 
radnju pregleda unutrašnjosti vozila i predmeta. 


Proizlazi da redarstvene vlasti mogu bez obzira na stajalište držatelja pregledavati 
stan radi naloga o dovođenju, što bi bilo teško provedivo ako ne bi mogle same otvarati 
vrata ili omogućavati uvid u druge zatvorene prostore u stanu da bi pronašle traženi objekt. 
Ako bi se kao polazište smatralo da redarstvene vlasti imaju specifičnu zakonsku osnovu 
za ulazak u dom i da je time propisan zahvat u privatnost koji je teži nego zahvat kod 
pregleda vozila ili predmeta, onda bi sadržaj radnje pregleda stana trebalo promatrati na 
drugačijoj razini nego pregled vozila. Pregled vozila ili prtljage ima znatno blaže uvjete 
poduzimanja, iz čega slijedi da pregled stana predstavlja nešto teži zahvat u odnosu na kojeg 
nisu primjenjiva mjerila iz pregleda vozila ili prtljage o otvaranju pojedinih zatvorenih 
prostora. U pregled stana bi tako moglo spadati otvaranje vrata, uvid u sadržaj prostorija, 
većih ormara ili kućanske opreme i slično, što bi predstavljalo blaži ili površni zahvat u 
privatnost jer se ne istražuje cijela unutrašnjost sustavnim djelovanjem — pritom ostaje 
pitanje definiranja gornje granice zahvata da se ne bi radilo o pretrazi. 


Dodatne poteškoće pritom u tumačenju predstavlja zakonska mogućnost iz članka 
74. stavka 3. ZPPO-a o nasilnom otvaranju. Pretraga stana radi navedenih razloga je otprije 
postojala u ZKP/97. 1 izričito ju dopušta članak 34. stavak 4. Ustava te je teško zaključiti 
je li namjera ZPPO-a bila preuzeti takve ovlasti ili ih smanjiti na razinu površnog uvida 
u obliku pregleda. Do donošenja opsežnije sudske prakse koja će se specifično baviti 
pregledom stana, ostaje nedoumica kakav će pristup biti zauzet. U području oduzimanja 


“Primjerice, "službenik je ovlašten pregledati", (Veić, 2009:106). 

slobode osobi, načelno gledano veće su mogućnosti dane odredbama ZKP-a jer se njima 
nedvojbeno može pretraživati stan kao u prikazanom slučaju, dok za policijsko zakono- 
davstvo postoje dvojbe o sadržaju pregleda. 


3. OBAVJEŠTAVANJE OSUMNJIČENIKA O DOKAZNOM POLOŽAJU 
RADNJE 


Nije u pravu optuženik kada tvrdi da je njegov iskaz kako ga je iznio pred redar- 
stvenim vlastima u nazočnosti izabranog branitelja nezakoniti dokaz zbog toga što 
mu “nisu predočena njegova prava i predočene posljedice davanja takvog iskaza'. [...] 
Prema tome uvjet za zakonitost radnje ispitivanja optuženika u svojstvu osumnjiče- 
nika pred redarstvenim vlastima je nazočnost izabranog branitelja, tj. branitelja iz 
povjerenja, koji uvjet je bio ostvaren te se stoga i ne može raditi o nezakonitom dokazu. 


VSRH, I Kž-721/09-4 od 12. siječnja 2010. godine 


Navedeni dio odluke odnosi se na žalbeni navod da je osumnjičenik prije ispitivanja pred 
redarstvenim vlastima trebao biti upozoren na dokazne posljedice davanja iskaza, pri čemu 
se misli na izostanak obavijesti o mogućnosti da iskaz može biti korišten za dokazivanje 
u kaznenom postupku neovisno o njegovoj kasnijoj promjeni obrane. Sud je zaključio da 
žalbeni navod nije utemeljen i da se ne radi o nezakonitom dokazu, u skladu s odredbama 
prijašnjeg članka 177. stavka 5. ZKP/97., ali su u novom uređenju u ZKP-u ovdje uvedene 
neke promjene. Jedan od uvjeta za dokazni položaj u ZKP/97. je bila nazočnost branitelja 
što se smatralo dovoljnom zaštitom prava osumnjičenika jer se očekuje da će ga stručno 
obavijestiti o obilježjima radnje koja se provodi 1 o posljedicama koje za njega mogu nastati 
u kaznenom postupku. Osim nazočnog branitelja, radnja ispitivanja se provodila i uz razne 
druge formalnosti poput posebnih upozorenja ili sastavljanja zapisnika, po čemu se bitno 
razlikovala od provođenja obavijesnog razgovora koji nema dokazni položaj. Zakonskim 
izmjenama iz 2002. godine je u članku 177. stavku 5. ZKP/97. bila dodana rečenica da se 
zapisnici u nazočnosti branitelja mogu upotrijebiti kao dokaz. 


lako nova opća pouka o pravima (čl. 239. ZKP-a) ne sadrži upozorenje da će se 
podaci prikupljeni određenom radnjom moći koristiti za dokazivanje, izričito uvođenje 
takvog upozorenja je uvedeno kod snimanja ispitivanja. U članku 275. stavku 3. ZKP-a 
o snimanju prvog ispitivanja je propisano da je okrivljenika potrebno upozoriti da se 
snimljene izjave mogu koristiti kao dokaz 1 isto je potrebno unijeti u zapisnik, a u slučaju 
povrede tih jamstava se niti snimka niti zapisnik ne mogu koristiti za dokazivanje (čl. 281. 
ZKP-a). U novom uređenju je nazočnost branitelja obvezna samo na prvom ispitivanju 
ako se radi o kaznenom djelu u redovitom postupku (čl. 66. st. 1. t. 2. ZKP-a), a ne 1 za 
kaznena djela koja spadaju u skraćeni postupak. 


U nekim anglosaksonskim sustavima koji su popularizirani kroz medije odavno 
je bilo obvezno upozorenje da će sve izjave koje osoba daje moći biti korištene za do- 
kazivanje, kao dio pravila uvedenih 1966. godine u Sjedinjenim Američkim Državama 
odlukom Miranda v. Arizona, 384 U.S. 436 (1966). Međutim, tamošnje uređenje je ipak 
bitno drugačije jer nazočnost branitelja nije uvjet zakonitosti dokaza, a upozorenja je po- 
trebno davati jedino ako se osobi ograničava sloboda. Osumnjičenik kojem nije oduzeta 
sloboda, ne mora biti upozoren na takva prava, a prikupljene izjave ipak u američkom 

sustavu imaju dokazni položaj iako se radi o postupanju poput našeg običnog obavijesnog 
razgovora. Snimanje ispitivanja pred redarstvenim vlastima je već nekoliko puta bilo 
predlagano u nekim saveznim državama, ali je uvijek odbijano, a nije prihvaćeno kao 
obvezno ni u državama kontinentalne Europe. 


Pitanje koja obrađuje navedena odluka se može promatrati 1 u odnosu na druge 
radnje koje provode redarstvene vlasti, a kod kojih nema sličnih upozorenja. Kod brojnih 
dokaznih ili izvidnih radnji kao niti kod provođenja policijskih ovlasti, ne postoji posebna 
obveza obavještavanja osumnjičenika o pozitivnim ili negativnim aspektima dokaznog 
položaja. Takvo stanje postoji jer je način dolaska do podataka potpuno drugačiji u rad- 
njama u kojima se ne koristi okrivljenik kao izvor. Cijela skupina istražnih radnji kojima 
su dodani posebni izvidi u novom zakonodavstvu je nazvana dokaznim radnjama, iz 
čega se također može izvlačiti zaključak o njihovu položaju, iako to ne znači primjerice 
da ne mogu imati otkrivački karakter ili da je to isključiva skupina radnji koje mogu biti 
korištene za dokazivanje. Kod većine radnji koje sadržavaju posebna jamstva se to može 
zaključiti a contrario kada zakonodavstvo propisuje da neki rezultat ne može biti dokaz, 
ali toga nema kod radnji manjih zahvata kojima nisu potrebna posebna jamstva. Iako je 
za većinu radnji osumnjičenicima jednostavno utvrditi koja radnja ima dokazni položaj, 
ponekad odgovor na to pitanje nije nimalo jednostavan, osobito u odnosu na činjenicu 
da u našoj teoriji postoje različita gledišta o dokaznom položaju nekih izvidnih radnji i 
policijskih ovlasti. 

